دسامبر آییدن بیری اوکراین بیلن یوزبیرگن اوروشده 20 مینگدن آرتیق روس حربی نینگ اولگن لیگی ادعا ایتیلدی.
امریکا قوشمه ایالتلری آق اوی ملی خوفسیزلیک کینگشی ستراتیژیک علاقه باشلیغی جان کربی کونده لیک مطبوعاتی کنفرانسیده "بیر ییغیشتیرگن استخبارات و معلوماتلرگه کوره روسلرنینگ دسامبر آییدن بیری 100 مینگ ته تلفات بیرگن لیگینی تخمین ایته میز." دیب بونینگ 80 مینگ ته سی نینگ یره لی و 20 مینگ ته سی نینگ هلاکت گه اوچره گنلردن عبارت ایکن لیگینی ادعا ایتدی.
کربی 20 مینگ تلفات بیرگن روس کوچلری نینگ قریب یرمی نینگ روسیه نینگ تورت بورچه گیدن کیلتیریلگن قماقخانه لرده گی سابق جرملیلردن عبارت معاشلی واگنر جنگریلر ایکن لیگینی قید ایتدی.
روسلرنینگ بیر آیدن بیری دنباس منطقه سیده گی هجوم تشبثی نینگ "عموماً ناموفق ایکن لیگینی" معلوم قیلگن کربی روسیه نینگ تلفاتلری توغریسیده گی معلوماتلرنینگ امریکا قوشمه ایالتلری استخباراتیدن قولگه کیریتیلگن لیگینی افاده ایترکن اوکراین تامانی نینگ تلفاتی حقیده گپیرگن یوق.
کربی اوکراین نینگ مدافعه سی نینگ حلی هم کوچلی ایکن لیگینی و "روسیه نی مارجینال درآمدلر اوچون جوده کوپ خرجت قیلیش گه مجبور قیلینگن لیگینی" ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
